Diari Oficial de la Generalitat Valenciana


Sumari del DOGV 5253, del 08-05-2006 (2006/3973)

Bases per a la provisió mitjançant oposició lliure d'una plaça d'oficial de la policia local.
---------------------------------------------------------------------------------------------

### Dades del document

Número de DOGV
:   5253

Data del DOGV
:   08-05-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/3973


Data del document
:   27-03-2006

Organisme emissor
:   Ajuntament d'Almoradí

Tipus de document
:   Convocatòria

Descriptors 

:   * Almoradí
    * administració local
    * concurs administratiu
    * policia

Bases per a la provisió mitjançant oposició lliure d'una plaça d'oficial de la policia local. [2006/A3973]  
Pel Decret de l'Alcaldia de data 20 de març de 2006, s'han aprovat les bases que regiran la convocatòria d'una plaça d'oficial de la policia local. Mitjançant el present anunci se n'exposa al públic el text íntegre, que es transcriu literalment tot seguit:  
Bases reguladores del procediment de selecció d'una plaça d'oficial de la policia local mitjançant oposició lliure  
Bases i convocatòria de les proves selectives per a proveir una plaça d'oficial de la policia local, vacant en la plantilla de personal funcionari d'este Ajuntament, i inclosa en l'oferta pública d'ocupació de 2005.  
Primera. Objecte de la convocatòria  
L'objecte de la present convocatòria és la provisió en propietat, d'una plaça d'oficial de la policia local, escala d'administració especial, subescala serveis especials, inclosa en l'oferta d'ocupació pública de 2005. La plaça convocada serà proveïda mitjançant oposició per torn lliure, i està dotada amb el sou corresponent al grup C, dues pagues extraordinàries, triennis i la resta de retribucions complementàries que corresponguen d'acord amb la legislació vigent i acords municipals.  
Segona. Condicions dels aspirants  
Per a prendre part en les proves selectives convocades, els aspirants hauran de complir les següents condicions.  
a) Tindre nacionalitat espanyola.   
b) Haver fet díhuit anys, sense excedir de l'edat de trenta anys. Només als efectes de l'edat màxima, es compensarà el límit amb els serveis prestats anteriorment en l'administració local, escala d'administració especial, subescala de serveis especials, classe policia local i auxiliars.   
c) Estar en possessió del títol de Batxiller Superior, Formació Professional de segon grau, o haver superat la prova d'accés a la universitat per a majors de 25 anys, o equivalent, o complir les condicions per a obtindre'l en la data que finalitze el termini de presentació d'instàncies.   
d) No patir cap malaltia ni defecte físic que impedisca l'exercici normal de les funcions pròpies de l'escala i categoria a què s'aspira.  
e) No haver sigut separat mitjançant un expedient disciplinari del servei de l'Estat, de les comunitats autònomes o de l'administració local, ni trobar-se inhabilitat per a l'exercici de funcions públiques.  
f) Tindre una talla mínima d'1,65 metres per als barons i 1,60 metres per a les dones.  
g) Estar en possessió dels permisos de les classes BTP, que faculta la conducció de vehicles destinats al servei d'urgència o emergència, i A, que permeta la conducció de motocicletes amb unes característiques de potència que no sobrepassen els 25 kW o una relació potència / pes no superior a 0,16 kW/Kg.  
Les condicions exigides ho seran en relació amb l'últim dia del termini per a la presentació d'instàncies.   
Tercera. Presentació d'instàncies i documentació annexa  
En les instàncies on se sol·licita prendre part en el procés selectiu, els aspirants hauran de manifestar que compleixen totes les condicions que s'exigeixen en la base anterior, i seran dirigides a l'alcalde president de l'Ajuntament.  
Es presentaran en el Registre de la corporació (av. Constitució, 1, d'Almoradí, CP 03916), en la forma que determina l'article 38 .4 de la Llei 30/1992, de Règim Jurídic de les Administracions Públiques i del Procediment Administratiu Comú, durant el termini de 20 dies naturals a partir de la publicació de l'extracte de la convocatòria en el Boletín Oficial del Estado. En la pàgina web d'este Ajuntament (http://www.aytoalmoradi.com) es publicarà el model d'instància, que pot ser orientatiu.   
A les instàncies s'adjuntarà:  
a) Justificant d'haver ingressat en la caixa municipal, mitjançant un ingrés bancari o resguard de pagament, si pertoca, per gir postal o telegràfic, els drets d'examen, que es fixen en 18,03 euros. Els drets d'examen esmentats només seran tornats als qui no siguen admesos en el procediment selectiu, per falta d'algun dels requisits exigits per a prendre-hi part.   
b) Fotocòpia del document nacional d'identitat.  
Quarta. Admissió d'aspirants  
Expirat el termini de presentació d'instàncies, mitjançant una resolució de l'Alcaldia, s'aprovaran les llistes provisionals d'aspirants admesos i exclosos per torn lliure, indicant-ne en tot cas la causa d'exclusió. Les llistes es faran públiques en el Butlletí Oficial de la Província, al tauler d'anuncis de la casa consistorial, i seran anunciades simultàniament en la pàgina web, i es concedirà un termini de deu dies perquè es puguen formular reclamacions o esmenar els defectes que n'hagen motivat l'exclusió. Conclòs el termini de reclamacions i esmenes i resoltes estes, l'alcalde elevarà a definitives les llistes d'admesos i exclosos mitjançant una resolució que es publicarà igualment en el Butlletí Oficial de la Província. La publicació esmentada valdrà de notificació a l'efecte d'impugnacions i recursos.   
En la mateixa resolució s'indicaran la data, lloc i hora de començament del primer exercici, que tindrà lloc en un termini no inferior a quinze dies hàbils, així com l'ordre de crida dels aspirants. La composició del tribunal qualificador es publicarà en el Butlletí Oficial de la Província amb una antelació mínima d'un mes a la data del començament de les proves. Els errors de fet podran esmenar-se en qualsevol moment, d'ofici o a petició de l'interessat. En el cas que no existisquen aspirants exclosos, podrà elevar-se a definitiva la llista provisional sense l'obertura del termini de reclamacions.   
Cinquena. tribunal qualificador  
Composició:  
President: l'alcalde o membre de la corporació en qui delegue.  
Vocals:   
. Un representant designat per la direcció general de la Generalitat Valenciana competent en matèria de policia local.  
. Un representant designat per la direcció general de la Generalitat Valenciana competent en matèria d'administració local.  
. El cap del cos de la Policia Local de l'Ajuntament d'Almoradí o funcionari de la corporació d'igual o superior categoria.  
. Dos representants dels treballadors designats pels delegats de personal i que hauran de tindre una titulació igual o superior a l'exigida per a accedir a les places convocades.  
. El regidor de Personal o membre de la corporació en qui delegue.   
. Dos funcionaris municipals.  
. Secretari: el de la corporació o un funcionari en qui delegue, i que actuarà amb veu i vot.  
La designació dels membres del tribunal inclourà la dels seus respectius suplents. El tribunal no podrà constituir-se ni actuar sense l'assistència de més de la meitat dels membres. Podran nomenar-se assessors del tribunal, els quals es limitaran a l'exercici de les seues respectives especialitats i col·laboraran amb el tribunal sobre la base d'elles exclusivament. El seu nomenament haurà de fer-se públic junt amb el del tribunal. S'aplicaran les causes d'abstenció i recusació establides en la Llei 30/1992, de 28 de novembre, LRJPAC.   
Als efectes del que disposa l'annex IV del Reial Decret 236/1988, de 4 de març, el tribunal que actua en esta prova selectiva tindrà la categoria tercera de les incloses en aquell, tant respecte de les assistències dels membres del tribunal com dels seus assessors i col·laboradors.   
Sisena. Desenvolupament i publicitat de les proves  
Les presents bases, una vegada aprovades per l'Ajuntament, es publicaran en el Diari Oficial de la Generalitat Valenciana i en el Butlletí Oficial de la Província. Els resultats de cada un dels exercicis, les successives crides i convocatòries, i en definitiva qualsevol decisió que adopte el tribunal de selecció i que haja de conéixer el personal aspirant fins a la finalització de les proves selectives o fins a la fase de concurs, s'exposaran al tauler d'anuncis de la corporació, i esta exposició valdrà, en la data en què s'inicie, com a notificació a tots els efectes. La crida per a la sessió següent d'un mateix exercici haurà de realitzar-se amb un termini mínim d'antelació de dotze hores, mentre que la convocatòria per a un exercici distint haurà de respectar un termini mínim de quaranta-huit hores.   
Tots els anuncis anteriors, així com el model d'instància, seran anunciats simultàniament en la pàgina web.   
Els aspirants seran convocats, per a cada exercici, en crida única, excepte en cas de força major. L'ordre d'actuació dels aspirants, en els casos de lectura d'exercicis, es fixarà alfabèticament de conformitat amb la lletra que resulte en el sorteig celebrat a este efecte.   
Setena. Normes generals per a la realització del procés selectiu  
Els aspirants hauran d'observar en tot moment les instruccions dels membres del tribunal o del personal ajudant o assessor durant la realització de les proves, amb vista a l'adequat desenvolupament d'estes. Qualsevol alteració en el desenvolupament normal de les proves per part d'una persona aspirant quedarà reflectida en l'acta corresponent, i l'esmentat aspirant podrà continuar el desenvolupament de l'exercici amb caràcter condicional fins que el tribunal prenga una decisió sobre l'incident. Abans de l'inici de cada exercici, i sempre que s'estime convenient durant el seu desenvolupament, els membres del tribunal, els seus ajudants o assessors comprovaran la identitat dels aspirants.  
Els aspirants perdran el seu dret si compareixen als llocs de realització quan ja s'han iniciat les proves o si no hi assisteixen, encara que es dega a causes justificades. En el cas de proves orals o altres de caràcter individual i successiu, el tribunal podrà valorar les causes al·legades i admetre l'aspirant, sempre que les proves no hagen finalitzat i la dita admissió no menyscabe el principi d'igualtat amb la resta del personal.  
Huitena. Sistema de selecció i qualificació  
8.1 Proves selectives.  
8.1.1 Reconeixement mèdic i Proves psicotècniques.  
Obligatoris, eliminatoris i qualificables com a apte o no apte, en vista dels certificats i informes emesos pel facultatiu competent i l'assessor especialista, respectivament. La primera prova consistirà en la superació d'un test psicotècnic aptitudinal i de personalitat, segons l'annex I d'estes bases. La superació de la dita prova als municipis de la Comunitat Valenciana, expressament homologada per l'Institut Valencià de Seguretat Pública, tindrà una validesa d'un any des de la seua realització, i eximirà durant este període l'aspirant de tornar a realitzar-la. D'això, se n'haurà de presentar el corresponent certificat justificatiu, i no s'acceptaran les proves que no compten amb el certificat esmentat.  
A esta prova hauran de comparéixer els aspirants portant un certificat mèdic, que haurà de ser expedit per un facultatiu competent, i on caldrà fer constar, expressament, que el reconeixement s'ha realitzat d'acord amb el barem mèdic que apareix en l'annex II d'estes bases, segons l'Ordre de 23 de novembre de 2005, de la Conselleria de Justícia, Interior i Administracions Públiques, per la qual s'estableixen els criteris mínims per a la selecció dels policies locals de la Comunitat Valenciana en les proves físiques, psicotècniques i de reconeixement mèdic.  
8.1.2 Proves d'aptitud física.  
Obligatòries, eliminatòries i qualificables com a apte o no apte. Consistiran a superar almenys cinc proves d'aptitud física de les que consten en l'annex III de la convocatòria per a ser qualificat com a apte. La superació d'esta prova tindrà una validesa de 4 anys des de la seua realització, amb independència de l'edat de l'aspirant, quedant exempts de realitzar-la aquells que, en tal període, l'hagen superada.  
8.1.3 Qüestionari.  
Obligatori, eliminatori i qualificable de 0 a 10 punts. Consistirà en la realització d'un qüestionari tipus test sobre els temes indicats en els grups I al IV, ambdós inclusivament del temari annex IV, de 50 preguntes com a mínim i 75 com a màxim, amb quatre opcions de respostes alternatives de les quals només una serà vàlida. Temps màxim 1,30 hores. Es penalitzaran les respostes errònies. El qüestionari podrà incloure, a més, preguntes de reserva, que els aspirants han de respondre, perquè siguen valorades en substitució de les que, eventualment, el tribunal declare invalidades per causes justificades.  
8.1.4 Desenvolupament de temari.  
Obligatori, eliminatori i qualificable de 0 a 10 punts. Consistirà en l'exposició per escrit, en un temps màxim de tres hores, de quatre temes triats per sorteig, un de cada un dels grups primer a quart, ambdós inclusivament, que componen el temari que s'inclou en annex IV d'estes bases. Tals temes seran llegits en sessió pública davant del tribunal, que podrà formular les preguntes o aclariments que hi considere oportuns. Es valoraran la claredat d'idees, la facilitat d'expressió verbal i el coneixement sobre els temes exposats.   
8.1.5 Supòsit policial.  
Obligatori, eliminatori i qualificable de 0 a 10 punts. Consistirà en la realització d'un exercici escrit, que fixarà el tribunal abans de la seua realització i que versarà sobre el desenvolupament d'un supòsit policial sobre les activitats, funcions i serveis propis del lloc a què s'opta, així com, si pertoca, sobre la redacció de documents policials. Es valoraran la claredat i l'exposició de totes les actuacions i mesures que calga adoptar en relació amb el supòsit plantejat. Es podran adjuntar o fixar sobre un plànol que aportarà el tribunal les actuacions policials. Temps màxim dues hores.  
8.1.6 Temes locals.  
Obligatori, no eliminatori i qualificable de 0 a 5 punts. Consistirà en l'exposició per escrit d'un tema dels que integren el grup V del temari de l'annex IV, en un temps màxim d'1 hora i mínim de 45 minuts, valorant-se els coneixements exposats, la claredat en l'exposició, presentació, redacció i ortografia. Tal tema serà llegit per l'aspirant en sessió pública davant del tribunal. L'exposició escrita del tema podrà substituir-se per la realització d'una prova de preguntes amb respostes alternatives.  
8.2 Qualificació dels exercicis.  
En el cas dels exercicis de desenvolupament del temari i supòsit policial, les seues qualificacions s'obtindran amb la mitjana de les puntuacions atorgades per a cada un dels membres que componguen el tribunal, havent de rebutjar-se, a estos efectes, totes les puntuacions màximes i mínimes quan entre elles existisca una diferència de 4 punts o més; hi valdrà, si pertoca, com a punt de referència la puntuació màxima obtinguda. Totes les qualificacions dels exercicis es faran públiques al tauler d'anuncis de la casa consistorial i en la web de l'Ajuntament.  
8.4 Exempció de proves i exercicis.  
S'establirà l'exempció total o parcial de les proves o exercicis realitzats amb anterioritat en la categoria immediata inferior, encaminades a acreditar coneixements ja exigits per a l'ingrés en ella. No serà procedent l'anterior exempció quan s'haja produït una variació substancial dels continguts dels exercicis (Ordre d'1 de juny del 2001, Conselleria de Justícia i Administracions públiques).  
Novena. Proposta i presentació de documents  
El tribunal no podrà aprovar ni declarar que ha superat el present procediment selectiu un nombre d'aspirants superior al de places convocades, i les que s'agregaren durant el transcurs de l'oposició. Si algun dels aspirants aprovats renuncia a continuar el procés de selecció, o n'és exclòs per no tindre algun dels requisits exigits, no presentar la documentació, o per falsedat d'esta, o per no superar el curs selectiu, s'anul·laran les actuacions respecte d'ell i el tribunal podrà proposar la inclusió, en la llista d'admesos, del mateix nombre que el d'exclosos per les anteriors causes, els quals s'incorporaran a la realització del curs selectiu que ja s'ha descrit en estes bases.  
Els aspirants proposats pel tribunal hauran d'aportar davant de la corporació, en el termini de 20 dies hàbils des que es faça pública la relació d'aprovats, els documents acreditatius de les condicions de capacitat i requisits exigits en les presents bases de convocatòria:  
a) Original o fotocòpia compulsada del títol acadèmic exigit en la convocatòria.  
b) Declaració de no haver sigut separat mitjançant un expedient disciplinari en qualsevol administració o ocupació pública, així com de no trobar-se inhabilitat penalment per a l'exercici de funcions públiques.  
c) Fotocòpia compulsada dels permisos de conducció requerits.  
Els aspirants que tinguen la condició de funcionaris de carrera quedaran exempts de justificar documentalment les condicions generals que ja hagueren sigut acreditades per a obtindre el seu anterior nomenament. En tot cas, hauran de presentar l'original i fotocòpia compulsada del seu nomenament com a funcionaris de carrera i el títol acadèmic exigit.  
Els que dins del termini establit, i excepte casos de força major, no presentem la documentació acreditativa o si d'esta es deduïra que no tenen algun dels requisits exigits, no podran ser nomenats personal de l'Ajuntament, sense perjudici de la responsabilitat en què pogueren haver incorregut per falsedat en les seues sol·licituds de participació. La plaça no ocupada per l'aspirant que no presente la documentació quedarà vacant.  
Deu. Curs selectiu  
Els aspirants que hagen superat les proves esmentades i no excedisquen del nombre de places convocades, s'incorporaran a l'Institut Valencià de Seguretat Pública, amb la presentació prèvia de la documentació exigida en la base novena per a realitzar un curs teoricopràctic de 350 hores lectives de duració, que tindrà caràcter selectiu.  
Aquells aspirants que hagen realitzat amb anterioritat el curs selectiu per a l'accés a la mateixa escala de la policia local als municipis de la Comunitat Valenciana, quedaran exempts de realitzar-lo mitjançant una resolució del director general competent en matèria de policia, a proposta de la Direcció de l'Institut Valencià de Seguretat Pública, si no hagueren transcorregut més de 4 anys des de la data de la seua realització i superació i no se n'haguera alterat substancialment el contingut.  
Els que no puguen realitzar el curs selectiu per qualsevol causa de força major, degudament justificada per l'Ajuntament, l'efectuaran, si no persisteixen tals circumstàncies, en la convocatòria immediatament posterior. Aquells aspirants que hagen realitzat amb anterioritat el curs selectiu per a l'accés a la mateixa escala quedaran exempts de realitzar-lo mitjançant una resolució del director general competent en matèria de règim local, a proposta de la Direcció de l'IVASP, si no hagueren transcorregut més de cinc anys des de la data de la seua realització i superació i no se n'haguera alterat substancialment el contingut.  
El curs constarà de dues fases: una, de formació i selecció en l'IVASP amb una duració de 700 hores lectives, i una altra de pràctiques, en este Ajuntament, amb una duració de dos mesos. Els aspirants que no superen el curs teoricopràctic podran incorporar-se al curs immediatament posterior. No obstant això, cessaran com a funcionaris interins i podran ser nomenats novament quan s'incorporen al següent curs. Si no superen este segon, perdran definitivament el dret de reserva de plaça.  
Durant la realització del curs selectiu i el període de pràctiques, els aspirants seran nomenats funcionaris interins, amb dret a percebre, en tot cas, les retribucions íntegres del lloc al qual aspiren.  
Onze. Nomenament  
Superat el curs teoricopràctic, l'IVASP formularà una proposta de nomenament a l'Alcaldia. Amb la presentació prèvia de la documentació exigida, seran nomenats funcionaris de carrera, i hauran de prendre possessió del càrrec en el termini de 30 dies comptadors des de l'endemà d'aquell en què els siga notificat el nomenament.  
Dotze. Incidències  
El tribunal queda facultat per a resoldre els dubtes que es presenten, interpretar les bases d'esta convocatòria i prendre els acords que calguen per al bon ordre del procés selectiu. En tot allò no previst en les bases s'aplicarà el Reial Decret Legislatiu 781/1986, de 18 d'abril, la Llei 7/1985, de 2 d'abril, la Llei 6/1999, de 19 d'abril, de Policies Locals, i de Coordinació de les Policies Locals de la Comunitat Valenciana, Decret 69/1986, de 2 de juny, i la resta de disposicions aplicables.  
Tretze. Impugnacions  
La convocatòria, les seues bases i tots els actes administratius que es deriven d'esta i de les actuacions del tribunal, podran ser impugnats pels interessats en els casos i en les formes establits en la Llei 30/1992 LRJPAC.   
Catorze. Publicació  
Les presents bases es publicaran en el Diari Oficial de la Generalitat Valenciana i en el Butlletí Oficial de la Província, i l'anunci de la convocatòria en extracte en el Boletín Oficial del Estado, comunicant-se el seu text íntegre a l'Institut Valencià de Seguretat Pública de la Generalitat Valenciana, en els termes establits en la legislació de règim local i de coordinació de policia local de la Comunitat Valenciana.  
Quinze. Legislació aplicable  
En tot allò no previst en les presents bases, caldrà ajustar-se al que disposa la Llei 30/1984, de 2 d'agost, de Mesures per a la Reforma de la Funció Pública; al Reial Decret 364/1995, de 10 de març, pel qual s'aprova el Reglament General d'Ingrés del Personal al Servei de l'Administració de l'Estat; Llei 6/1992, de 19 d'abril, de la Generalitat Valenciana, de Policies Locals i de Coordinació de les Policies Locals de la Comunitat Valenciana; Decret 88/2001, de 24 d'abril, del Govern Valencià, pel qual s'estableixen les bases i criteris generals uniformes per a la selecció, promoció i mobilitat de totes les escales i categories de les policies locals i auxiliars de policia local de la Comunitat Valenciana, i normativa de desplegament; Decret 33/1999, de 9 de març, del Govern Valencià; i preceptes subsistents de les disposicions de desplegament del Decret 152/1991, de 29 d'agost.  
ANNEX I  
Proves psicotècniques  
El contingut de les proves psicotècniques, d'acord amb el que establix l'Orde de 23 de novembre del 2005, és el següent:  
A. Descripció dels factors que cal mesurar en el procés de selecció.  
Aptituds mentals   
a) Intel·ligència general.   
Capacitat per a comprendre situacions i esdeveniments, les relacions que existeixen entre ells, poder captar les estructures de les dites relacions i tindre un mètode sistemàtic de raonament.   
b) Raonament verbal.   
Constitueix una mesura de l'aptitud per a comprendre conceptes, expressats a través de la paraula. Valora especialment la capacitat per a abstraure, generalitzar i pensar de manera constructiva. Constitueix un valuós índex del nivell ocupacional a què un subjecte pot aspirar, ja que en moltes tasques hi ha una relació positiva entre el nivell de responsabilitat que tenen assignat i el grau de profunditat amb què han de ser compreses les idees expressades verbalment.   
c) Raonament abstracte.   
Consisteix en l'habilitat mental amb formes no verbals. Ja que l'habilitat per a raonar amb paraules no és idèntica a l'habilitat per a raonar amb figures, les mesures de raonament abstracte no substitueixen adequadament el raonament verbal, però poden servir-hi com a element de confrontació.   
d) Rapidesa i precisió perceptiva.   
Suposa l'habilitat de realitzar un anàlisi ràpida de situacions complexes. Les mesures d'este factor valoren la rapidesa de resposta en tasques de tipus perceptiu.   
e) Capacitat d'atenció i resistència a la fatiga mental.   
Les proves que avaluen este factor exigeixen una gran concentració i resistència a la monotonia. En conseqüència, amb escales d'avaluació d'este factor es pot apreciar l'aptitud o capacitat per a concentrar-se en tasques que tenen com a principal característica la rapidesa perceptiva, junt amb l'atenció continuada.   
f) Memòria visual.   
Capacitat per a recordar situacions, esdeveniments, objectes, etc. a través del sentit de la vista.   
Personalitat.   
a) Estabilitat emocional.   
Persona amb molt de control de les seues emocions i de la seua conducta en general. Emocionalment estable, serena i difícil d'alterar davant de les demandes de l'entorn i les seues emocions. Curosa i oberta a les relacions socials. Evidencia el que comunament es coneix com a respecte a si mateix i té en compte la reputació social.   
b) Sentit de disciplina i de l'autoritat.   
Persona que es conforma a les normes i demandes dels seus superiors. Pot ser sòbria i digna de confiança, així com dominada pel sentit del deure; perseverant, responsable i organitzada.   
c) Seguretat en si mateix. Persona segura de si mateixa en el que fa i com ho fa, que confia en les seues possibilitats i recursos. Manifesta capacitat pràctica i realista. La confiança en si mateix i la capacitat per a interactuar en diferents situacions és madura i poc ansiosa.   
d) Capacitat empàtica i de maneig de la relació interpersonal.   
Desenvolupament de conductes cooperatives. Persona socialment desimbolta, no inhibida, amb bona capacitat per a aconseguir i mantindre contactes personals, així com de posar-se en el lloc dels altres. Manifesta capacitat d'integració en el grup, d'ajuda als altres i es mostra amable i cooperativa amb els companys. Persona adaptable, animosa, interessada pels altres. Bona col·laboradora amb el treball del grup.   
e) Neutralitat efectiva en l'exercici professional. Honestedat i integritat. Persona responsable, organitzada i disciplinada; les seues metes es troben dins de la normativa social. Fa el que és socialment correcte, seguint estrictament les normes, fent el que és acceptat i idoni. S'esforça per millorar i donar un treball de qualitat.   
f) Tolerància.   
Persona comprensiva amb els modes de pensar i actuar aliens i disposada a adaptar-se a les situacions. Manifesta interessos amplis cap a altres modes i formes culturals.   
III. Factors específics en funció de la categoria a què s'opta:   
a) Sentit de la iniciativa. Il·lusió i entusiasme. Capacitat d'automotivació.   
Persona no inhibida, disposada a intentar noves coses, que pot suportar sense fatiga les vicissituds del tracte amb la gent i les situacions emocionals aclaparadores. La seua decisió de canviar de situació professional es basa principalment en la satisfacció de les seues necessitats superiors com a persona, buscant el desenvolupament màxim de les seues capacitats integrat en l'organització a què pertany o busca pertànyer. Manifesta capacitat de sentir-se satisfet pel que fa a la seua ocupació, es preocupa per la seua activitat i s'hi entrega.   
b) Lideratge. Maneig de grups. Persona que disposa de qualitats personals basades en la confiança en si mateixa i en una dinàmica de relació amb els membres del seu grup, que fa que es motiven i actuen per a aconseguir els objectius de l'organització, constituint-se en guia i conductor d'ells. Manifesta, a més, una disposició positiva a treballar amb grups de persones, des d'una posició de poder, harmonitzant motivacions i conductes dels seus components, a fi d'aconseguir el millor resultat possible per als fins de l'organització, així com la major satisfacció dels implicats. Comporta conéixer i controlar els processos, rols i relacions que constitueixen la dinàmica grupal.   
c) Presa de decisions. Persona que disposa d'estratègies de decisió per a identificar la situació que cal canviar i per a desenvolupar les etapes per a elaborar i seleccionar les alternatives més adequades segons el context actual i segons els efectes futurs.   
d) Resolució de conflictes. Persona amb actitud positiva cap a l'afrontament de conflictes, humans i d'organització, amb un enfocament pràctic i amb expectatives d'èxit. L'aspirant assumeix el conflicte, no com un problema ple d'angoixa i tensió, sinó més prompte com un repte que cal abordar i superar.   
A més de considerar-se el perfil proporcionat per les puntuacions obtingudes en estos factors, s'avaluaran especialment aquells factors que indiquen la possible aparició de patologies com ara depressió, trastorns paranoides o qualsevol altre tipus d'alteració psicològica que impossibilite un funcionament professional adequat.  
IV. Característiques test aptitudinal  
Aptituds (població de comparació .barems-: població general)   
Intel·ligència general: 40   
Raonament verbal: 40   
Raonament abstracte: 40   
Rapidesa i precisió perceptiva: 45   
Capacitat d'atenció i resistència a la fatiga mental: 45   
Memòria visual: 45   
Personalitat. Tots els factors de personalitat indicats com a comuns i, especialment:   
Estabilitat emocional.   
Sentit de la disciplina i de l'autoritat   
Tolerància.  
B. Normes i requisits generals  
Qualificació global   
. La qualificació dels exercicis psicotècnics serà d'apte o no apte.  
. Atés que es consideren diferents puntuacions en els barems aptitudinals i hi ha una diferent ponderació dels factors de personalitat per a cada escala i categoria, l'obtenció de la qualificació d'apte en una selecció destinada a cobrir un lloc concret de l'escala no serà homologable per a cap altre lloc.   
Factors aptitudinals   
. Dels factors aptitudinals han de superar-se quatre dels cinc / sis proposats, entre els quals ha d'estar, necessàriament, el d'intel·ligència general.   
Factors actitudinals   
. En relació amb la personalitat, una vegada superades les puntuacions mínimes en les escales de control de les respostes (sinceritat, desitjabilitat social o qualsevol altra anàloga), haurà de realitzar-se una anàlisi global de l'estructura de personalitat.   
. Es procedirà a esta anàlisi mitjançant:  
. La realització de tests psicotècnics que avaluen els factors de personalitat indicats prèviament (anteriorment).  
. La realització d'una entrevista personal a cada un dels aspirants que haja superat les proves altitudinals, que haja estat puntuat correctament en les escales de control de resposta en els tests psicològics i que presente un perfil de personalitat d'acord amb el requerit.  
. En cada escala es tindran en compte especialment uns factors de personalitat (vegeu apartat C)).   
. En aquells casos en què la plaça a què s'opta corresponga a direcció de plantilla, s'avaluaran especialment els factors següents: sentit de la iniciativa, il·lusió i entusiasme, capacitat d'automotivació, lideratge, maneig de grups, presa de decisions i resolució de conflictes.   
. Es consideraran no aptes aquells candidats que:  
. No superen criteris mínims en les escales de sinceritat, desitjabilitat social o qualsevol altra anàloga que valide les respostes dels subjectes.  
. No oferisquen el perfil idoni segons els barems exigits.  
. Que presenten puntuacions que indiquen alteracions psicològiques que impossibiliten o dificulten un funcionament professional adequat.  
. En totes les escales i categories es contrastaran els resultats obtinguts mitjançant una entrevista.   
ANNEX II  
Reconeixement mèdic  
El contingut de les proves del reconeixement mèdic, segons l'Ordre de 23 de novembre de 2005, presenta les següents exclusions mèdiques:   
1. Obesitat o primesa manifesta que dificulten o incapaciten per a l'exercici del lloc de treball.   
2. Ull i visió:   
2.1 Agudesa visual amb correcció o sense inferior als dos terços de la visió normal en ambdós ulls.   
2.2 Hemianòpsia completa i absoluta.   
3. Oïda i audició:  
Agudesa auditiva biaural amb correcció o sense que supose pèrdua entre 1.000 i 4.000 hertzs a 45 decibels.   
4. Aparell locomotor:  
Qualsevol patologia òssia d'extremitats que produïsquen retraccions o limitacions funcionals de causa muscular o articular.   
5. Aparell digestiu.   
Qualsevol procés digestiu que segons el parer dels assessors mèdics, dificulte de forma important l'exercici del lloc de treball.   
6. Aparell cardiovascular:   
Hipertensió arterial mal controlada, no havent de sobrepassar les xifres en repòs els 170 mm/Hg en pressió sistòlica i els 95 mm/Hg en pressió diastòlica; a parer dels assessors mèdics, es podrà repetir la prova quan concórreguen circumstàncies que així ho aconsellen.  
Varius ulceroses. Tromboflebitis. Insuficiència cardíaca severa. Hipertròfia ventricular esquerra descompensada. Infart de miocardi.   
7. Aparell respiratori:  
La bronquiopatia crònica obstructiva. El pneumotòrax espontani (en més d'una ocasió).   
8. Sistema nerviós:  
Epilèpsia, alcoholisme i toxicomania.   
9. Pell i fàneres:   
Cicatrius que produïsquen limitacions funcionals.   
10. Altres processos patològics:  
malalties immunològiques sistemàtiques. Intoxicacions cròniques. Hemopaties greus.   
11. I qualsevol procés patològic que segons el parer dels assessors mèdics limite o incapacite l'aspirant per al lloc de treball a què s'opta.  
ANNEX III  
Proves físiques  
El contingut de les proves físiques i marques mínimes seran les següents, d'acord amb els següent quadre d'edats:  
Proves:  
Carrera de resistència en 1.000 metres  
Salt de longitud amb carrera (2 intents)  
Salt d'altura (2 intents)  
Carrera de velocitat de 60 metres.  
Prova de resistència abdominal en un temps no superior a 90 segons, que haurà de realitzar amb les condicions següents:  
Posició inicial: posició supina (boca per amunt), amb les mans entrellaçades per darrere del cap i els genolls flexionats a 90º aproximadament.  
No hi ha cap punt de suport per als peus, ja que açò implicaria la posada en acció de la resta anterior del cuixa i psoes ilíac.  
En cada repetició, l'aspirant haurà de pujar el tronc fins a la vertical, mantenint les mans entrellaçades darrere del cap i tornar a la posició inicial, encara que no serà necessari que la regió dorsal de l'esquena contacte amb el sòl en cada repetició.  
La velocitat d'execució no és important, per la qual cosa el temps serà raonablement ampli, sense excedir en cap cas dels 90..  
Dins del temps de la realització de la prova, l'aspirant podrà realitzar breus parades de recuperació.  
Es comptabilitzaran totes les repeticions correctes efectuades durant els 90. de la prova.  
Natació 50 metres. Esta prova podrà substituir-se per una d'enfilada de corda amb presa de peus: Home, 4 metres. Dona, 3 metres  
La qualificació d'este exercici serà d'apte o no apte, havent de superar com a mínim quatre de les proves per a ser declarat apte.   
L'Ajuntament declina tota responsabilitat pels accidents o lesions que pogueren produir-se els aspirants com a conseqüència de la seua actuació en estes proves.  
ANNEX IV  
Grup I. Dret constitucional i administratiu  
Tema 1. La Constitució espanyola de 1978. Estructura, contingut i principis bàsics. Reforma de la Constitució.  
Tema 2. Organització política de l'Estat espanyol. Classe i forma d'Estat. Organització territorial de l'Estat. La Corona: funcions constitucionals del rei. Successió i regència. La ratificació.  
Tema 3. Les Corts Generals: les cambres. Composició, atribucions i funcionament. La funció legislativa. El poder executiu: El Govern. Relacions entre El Govern i les Corts Generals. El poder judicial. Estructura, organització i funcionament dels tribunals en el sistema espanyol.  
Tema 4. L'organització territorial espanyola. Les comunitats autònomes. Els estatuts d'autonomia, òrgans i competències. Les administracions públiques: estatal, autonòmica i local.  
Tema 5. Drets i deures fonamentals de la persona en la Constitució: la seua defensa i garantia. El tribunal Constitucional i el Defensor del Poble. La suspensió dels drets i llibertats.  
Tema 6. L'Estatut d'Autonomia de la Comunitat Valenciana. La Generalitat Valenciana. Les Corts. El Govern o Consell. Les competències. Administració de justícia.  
Tema 7. L'administració pública. La hisenda pública i l'administració tributària. El ciutadà i l'administració.  
Tema 8. El dret administratiu. Fonts. Normes no parlamentàries amb rang de llei. El reglament.  
Tema 9. El procediment administratiu. Marc jurídic. Fases del procediment. L'audiència de l'interessat. Notificacions. El procediment sancionador administratiu. La revisió administrativa de l'acte administratiu. Procediments i límits de la revisió. Recursos administratius. El recurs contenciós administratiu.  
Tema 10. La Unió Europea: institucions. L'ordenament jurídic de la Comunitat Europea. La recepció, aplicació i control del dret comunitari a Espanya.  
Grup II. Règim local i policia  
Tema 11. El municipi: òrgans unipersonals de govern. L'alcalde. Els tinents d'alcalde. Els regidors.  
Tema 12. Òrgans col·legiats de govern. El ple de l'ajuntament. la junta de govern local. Òrgans consultius i participatius: les comissions informatives. Les juntes de districte.  
Tema 13. La funció pública en general i els funcionaris de les entitats locals. Organització de la funció pública local. El personal al servei de les administracions locals: concepte i classes. Drets i deures de les policies locals. Adquisició i pèrdua de la condició de funcionari.  
Tema 14. Responsabilitat dels funcionaris. Reglament de règim disciplinari. Incoació i tramitació d'expedients.  
Tema 15. Obligacions i competències dels ajuntaments. Les ordenances municipals: concepte i classes. Infraccions. Potestat sancionadora. Els bans d'alcaldia.  
Tema 16. La seguretat ciutadana. Autoritats competents. Funcions de la policia local segons la Llei Orgànica de Forces i Cossos de Seguretat. Actuacions de la policia local en col·laboració amb la resta de les forces i cossos. Policia governativa i judicial.  
Tema 17. La policia local. Ordenament legislatiu de la policia local. Missions i objectius. Disposicions estatutàries comunes. Estructura orgànica i funcional.  
Tema 18. El binomi policia local - ciutadà. Principis bàsics i normes d'actuació. Suports ètics. Règim disciplinari.  
Tema 19. La legislació sobre policies locals i de coordinació de policia local de la Comunitat Valenciana. La coordinació de les policies locals. Estructura i organització de les policies locals de la Comunitat Valenciana. Règim estatutari. Drets i deures.  
Tema 20. L'Institut Valencià de Seguretat Pública. Regulació Legal. Fins i funcions. La formació de les policies locals de la Comunitat Valenciana. El Registre de Policies Locals. Sistema retributiu de les policies locals de la Comunitat Valenciana. Premis i distincions.  
Grup III. Dret penal, policia administrativa i psicosociologia  
Tema 21. El Codi Penal. Concepte d'infracció penal: delicte i falta. Les persones responsables criminalment dels delictes i les faltes.  
Tema 22. L'homicidi i les seues formes. Avortament. Lesions. Lesions al fetus. Delictes contra la llibertat: detencions il·legals i segrestos; amenaces; coaccions. Les tortures i altres delictes contra la integritat moral.  
Tema 23. Delictes contra la llibertat sexual: agressions i abusos sexuals; l'assetjament sexual; exhibicionisme i provocació sexual; delictes relatius a la prostitució. Infraccions a les disposicions de trànsit i seguretat constitutives de delicte.  
Tema 24. Delictes contra el patrimoni i l'ordre socioeconòmic: furts, robatoris, extorsió, robatori i furt de vehicles.  
Tema 25. Delictes contra l'administració pública: prevaricació i altres comportaments injustos; abandó de destinació i omissió del deure de perseguir delictes; desobediència i denegació d'auxili; infidelitat en la custòdia de documents i de la violació de secrets. Suborn, tràfic d'influències, malversació, fraus i exaccions il·legals, negociacions i activitats prohibides als funcionaris públics.  
Tema 26. Llei Orgànica Reguladora del Procediment d'Habeas Corpus. De la denúncia i la querella. De l'exercici del dret de defensa. L'assistència d'advocat. El tractament de presos i detinguts. L'entrada i escorcoll en lloc tancat.  
Tema 27. La policia judicial. De la comprovació del delicte i esbrinament del delinqüent. Funcions de la policia local com a policia judicial. L'atestat policial.  
Tema 28. Policia administrativa. Protecció civil. Medi ambient. Urbanisme. Patrimoni historicoartístic. Ocupació de les vies públiques. Escolarització. Espectacles i establiments públics. Venda ambulant.  
Tema 29. Els grups socials. Formació dels grups socials. Les masses i la seua tipologia. El procés de socialització.   
Tema 30. La delinqüència. Models explicatius i factors. Els comportaments col·lectius. Comportament en desastres; efectes i conseqüències dels desastres. Reacció davant de situació de desastres.  
Tema 31. El comandament. Concepte. Qualitats. Trets (integritat, competència, energia, autoritat, confiança en si mateix, iniciativa, decisió). Regles bàsiques per a l'exercici del comandament. Activitats més característiques del comandament.  
Tema 32. Característiques del comandament. Funcions del comandament (planificar, executar, organitzar, coordinar:). Estils de manar. Aspectes que distingeixen el bon cap. Metodologia del comandament. Tècniques de direcció. El factor temps. Selecció de tasques. Utilització de mitjans. Horaris i programes. Relació cap . subordinat. Les reunions.  
Tema 33. Presa de decisions. El procés de decisió. Graella de direcció. Poder i autoritat. Tècniques per a controlar situacions difícils. Responsabilitat del cap. Com a representant de la direcció. Com a Instructor. Com a tècnic. Com a administrador. Deures per raó de càrrec amb els subordinats. Deures amb la seua organització.  
Grup IV. Policia de trànsit i circulació  
Tema 34. El trànsit i la seguretat viària: concepte i objectius. L'home com a element de seguretat viària. Els conductors. Els vianants. El vehicle. Les vies.  
Tema 35. La normativa sobre trànsit, circulació de vehicles de motor i seguretat viària: La Llei de Bases i el seu text articulat. Tipificació de les principals infraccions. Infraccions de trànsit que constitueixen delicte. El Codi de Circulació i els seus preceptes encara vigents.  
Tema 36. El Reglament General de Circulació. Estructura. Principals normes de circulació.  
Tema 37. El Reglament General de Conductors. Normes generals Classes dels permisos de conduir i els seus requisits. Validesa. Equivalències.  
Tema 38. Reglament General de Vehicles. Normes generals. Categories. Les seues condicions tècniques. La Inspecció Tècnica de Vehicles. Assegurança obligatòria de responsabilitat civil. Infraccions i diligències policials.  
Tema 39. Reglament del Procediment Sancionador en Matèria de Trànsit. Fases del procediment i contingut. Mesures cautelars: immobilització de vehicles. Retirada de vehicles de la via.  
Tema 40. El transport. Classes de transport. Servei públic de viatgers i servei públic de mercaderies o mixt. El servei privat. Transport escolar i de menors. Transport de Mercaderies perilloses.  
Tema 41. Alcoholèmia. Legislació aplicable. Taxes d'alcoholèmia. Normes d'aplicació per a les proves reglamentàries. Infraccions i diligències policials.  
Tema 42. Els accidents de trànsit: concepte i consideracions prèvies. Les seues causes, classes i fases. Actuacions de la policia local en accidents de trànsit: d'urgència i tecnicoadministratives.  
Tema 43. Òrgans competents en matèria de trànsit i seguretat viària. El Consell Superior de Trànsit. Especial consideració de les competències municipals.  
Grup V. Temes locals  
Tema 1. Història local d'Almoradí. El terme municipal. Situació geogràfica. Clima.   
Tema 2. Nucli urbà. Guia de carrers de la ciutat. Places i parcs. Centres d'ensenyament. Llocs d'interés.  
Tema 3. Costums i tradicions locals. Festes i festivitats tradicionals.  
Almoradí, 27 març de 2006.. L'alcalde: Antonio Ángel Hurtado Roca. El secretari.